**PRIJEDLOG**

Na temelju članka 12. stavak 3. i članka 13. stavak 4. Zakona o zaštiti od požara ("Narodne novine" broj 92/10), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15 i 123/17), Revizije Procjene ugroženosti od požara i tehnoloških eksplozija za Zagrebačku županiju KLASA:021-04/17-01/07, URBROJ.238/1-01-17-76 od 29. rujna 2017., članka 24. Statuta Zagrebačke županije („Glasnik Zagrebačke županije”, broj 17/09, 31/09, 4/13, 6/13 – pročišćeni tekst, 5/18, 14/18 i 18/18 – pročišćeni tekst) te članka 64. Poslovnika Županijske skupštine Zagrebačke županije («Glasnik Zagrebačke županije», broj 26/09, 5/13, 6/13 – pročišćeni tekst, 28/17, 5/18, 14/18 i 18/18 – pročišćeni tekst), Županijska skupština Zagrebačke županije na svojoj \_\_\_\_ sjednici održanoj dana \_\_\_\_\_\_\_\_2019. godine donijela

**PROVEDBENI PLAN**

**unapređenja zaštite od požara na području Zagrebačke županije za 2020. godinu**

I.

U cilju unapređenja zaštite od požara na području Zagrebačke županije Skupština Zagrebačke županije donosi Provedbeni plan unapređenja zaštite od požara na području Zagrebačke županije za 2020. godinu (u daljnjem tekstu: Provedbeni plan).

II.

U cilju unapređenja zaštite od požara na području Zagrebačke županije potrebno je u 2020. godini provesti sljedeće organizacijske, tehničke i urbanističke mjere:

**1. Organizacijske mjere**

1.1. Vatrogasne postrojbe

1. Sukladno izračunu o potrebnom broju vatrogasaca iz Procjena ugroženosti od požara i tehnoloških eksplozija gradova i općina osigurati potreban broj operativnih vatrogasaca. Operativni vatrogasac može biti profesionalni i dobrovoljni vatrogasac uz zadovoljavanje uvjeta propisanih člankom 21. i 22. Zakona o vatrogastvu („Narodne novine“ broj 106/99, 117/01, 36/02, 96/03, 139/04, 174/04,38/09 i 80/10).

*Izvršitelj zadatka: gradovi, općine i pravne osobe koje imaju vatrogasne postrojbe s područja Zagrebačke županije*

1. U središnjim DVD-ima i Javnim vatrogasnim postrojbama koje djeluju na području Zagrebačke županije, a imaju propisanu zonu odgovornosti, osigurati djelotvornu i pravodobnu operativnost vatrogasne postrojbe. Ostalim vatrogasnim postrojbama koje imaju propisanu zonu djelovanja osigurati cjelovitu prostornu pokrivenost općine/grada u slučaju požara.

*Izvršitelj zadatka: gradovi, općine i pravne osobe koje imaju vatrogasne postrojbe s područja Zagrebačke županije*

1. U Županijskom vatrogasnom operativnom centru (ŽVOC) ustrojenom pri Ravnateljstvu civilne zaštite - centru 112 u Zagrebu nastaviti sa provedbom Sporazuma o uvođenju u rad i načinu rada vatrogasnih koordinatora između Ravnateljstva civilne zaštite, Zagrebačke županije i Vatrogasne zajednice Zagrebačke županije kojim se osigurava stalno dežurstvo radi koordinacije vatrogasnih snaga i dojava požara i ostalih ugroza na telefonski broj 112 ili 193 za područje cijele Županije. Sukladno proračunskim mogućnostima raditi na kadrovskoj ekipiranosti, stručnom usavršavanju i doškolovanju zaposlenih koordinatora, osiguranju prostornih uvjeta, te nabavi tehničke opreme potrebne za unapređenje djelatnosti i adekvatnog upravljanja vatrogasnim i drugim izvanrednim događajima u kojima sudjeluju vatrogasne postrojbe Zagrebačke županije

*Izvršitelji zadatka: Zagrebačka županija, Vatrogasna zajednica Zagrebačke županije i Ravnateljstvo civilne zaštite*

1. Izvršiti stručni nadzor nad stanjem opremljenosti i osposobljenosti javnih vatrogasnih postrojbi, dobrovoljnih vatrogasnih društava i vatrogasnih zajednica na području Zagrebačke županije.

*Izvršitelj zadatka: Vatrogasna zajednica Zagrebačke županije i vatrogasne zajednice općina i gradova Zagrebačke županije*

1.2. Normativni ustroj zaštite od požara

1. Jedinice lokalne samouprave s područja Zagrebačke županije, dužne su imati organiziranu dimnjačarsku službu na svom području sukladno važećim propisima.

*Izvršitelj zadatka: gradovi, općine s područja Zagrebačke županije*

1. Izvršiti inspekcijski nadzor nad provedbom mjera zaštite od požara na infrastrukturnim objektima (plinovodi, dalekovodi, prometnice) te objektima iz I. i II. kategorije ugroženosti od požara sukladno Procjeni ugroženosti od požara i Planovima zaštite od požara.

*Izvršitelj zadatka: Policijska uprava zagrebačka, Inspektorat unutarnjih poslova, Inspekcija zaštite od požara ili prema posebnim propisima inspekcijske službe drugih tijela državne uprave*

**2. Tehničke mjere**

2.1. Vatrogasna oprema i tehnika

1. Opremanje vatrogasnih postrojbi izvršiti sukladno važećim propisima i usvojenim planovima zaštite od požara. Za potrebe vatrogasnih postrojbi osigurati odgovarajuća spremišta za vatrogasna vozila i tehniku.

*Izvršitelj zadatka: gradovi i općine, pravne osobe koje imaju vatrogasne postrojbe s područja Zagrebačke županije,*

2.2. Sredstva veze, javljanja i uzbunjivanja

Za učinkovito i uspješno djelovanje vatrogasaca od trenutka uzbunjivanja i početka intervencije do lokaliziranja i gašenja požara, potrebno je, sukladno Procjeni ugroženosti od požara i tehnoloških eksplozija, osigurati dovoljan broj stabilnih, mobilnih i ručnih radio uređaja za potrebe vatrogasnih postrojbi.

*Izvršitelj zadatka: gradovi, općine i pravne osobe koje imaju vatrogasne postrojbe s područja Zagrebačke županije*

**3. Urbanističke mjere**

3.1. U postupku izrade i donošenja prostorno planske dokumentacije (prvenstveno provedbene), ovisno o razini prostornih planova, obvezno je utvrditi mjere zaštite od požara sukladno važećim propisima.

*Izvršitelj zadatka: gradovi i općine s područja Zagrebačke županije, Zavod za prostorno uređenje Zagrebačke županije*

3.2. U naseljima gradskog karaktera i središtima ostalih većih naselja sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

*Izvršitelj zadatka: pravne osobe koje upravljaju javnim cestama sukladno važećim propisima, gradovi i općine s područja Zagrebačke županije, pravne osobe koje su vlasnici većih proizvodnih kompleksa*

3.3. Minimalne količine vode za gašenje požara i tlak

Za gašenja požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima.

*Izvršitelj zadatka: pravne osobe koje se bave djelatnošću javne vodoopskrbe*

3.4. Hidrantska mreža za gašenje požara

Postojeću hidrantsku mrežu usklađivati s važećim propisima.

*Izvršitelj zadatka: pravne osobe koje se bave djelatnošću javne vodoopskrbe*

3.5. Ostali izvori vode za gašenje požara

Urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za potrebe gašenja požara.

*Izvršitelj zadatka: gradovi i općine s područja Zagrebačke županije,*

**4. Mjere zaštite odlagališta komunalnog otpada**

1. Otpad se, sukladno članku 22. Zakona o otpadu ("Narodne novine" broj 178/04., 153/05., 111/06., 60/08. i 87/09.) smije skladištiti, uporabljivati i/ili zbrinjavati samo u građevinama i uređajima određenim za tu namjenu.

Za sva postojeća odlagališta otpada koja ne zadovoljavaju uvjete utvrđene Pravilnikom o načinima i uvjetima odlaganja otpada, kategorijama i uvjetima rada za odlagališta otpada ("Narodne novine" broj 114/2015.) potrebno je izraditi plan sanacije i/ili zatvaranja odlagališta prema uvjetima iz Pravilnika.

Postojeća odlagališta za koja postoje odobreni planovi sanacije i/ili zatvaranja i koja zadovoljavaju uvjete utvrđene Pravilnikom, mogu se koristiti, te moraju biti sanirana i zatvorena najkasnije godinu dana od dana puštanja u rad centra za gospodarenje otpadom za područje županije na čijem se području nalaze.

Na odlagalištima koja zadovoljavaju propisane uvjete i koja se planiraju koristiti do uspostave Županijskog centra za gospodarenje otpadom obvezna je primjena odredbi navedenog Pravilnika te drugih propisa kojima je regulirana zaštita na radu i zaštita od požara.

*Izvršitelj zadatka: gradovi i općine s područja Zagrebačke županije, pravne osobe koje upravljaju odlagalištima, te pravne osobe koje obavljaju komunalnu djelatnost*

1. U slučaju nastajanja požara na odlagalištu otpada osigurati gašenje požara u najkraćem

mogućem roku, putem vatrogasne postrojbe koja će pristupiti gašenju na siguran način. U slučaju širenja požara u dubinu odlagališta osigurati radni stroj pogodan za izvođenje zahvata potrebnih za osiguranje pristupa žarištu požara.

*Izvršitelj zadatka: pravne osobe koje upravljaju odlagalištima otpada, vatrogasne postrojbe gradova i općina i Vatrogasna zajednica Zagrebačke županije*

**5. Organizacijske i administrativne mjere zaštite od požara na otvorenom prostoru**

1. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara kroz donošenje odluka koje uređuju uvjete i načine spaljivanja poljoprivrednog i drugog gorivog otpada biljnog porijekla na otvorenom prostoru.

*Izvršitelj zadatka: gradovi, općine s područja Zagrebačke županije,*

1. Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

*Izvršitelj zadatka: Vatrogasna zajednica Zagrebačke županije, gradovi i općine s područja Zagrebačke županije,* *Zagrebačka županija*

1. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

*Izvršitelj zadatka: gradovi i općine s područja Zagrebačke županije, Vatrogasna zajednica Zagrebačke županije, Područni ured zaštite i spašavanja Zagreb*

1. Nužno je propisati mjere za uređivanje i održavanje rudina, živica, međa, poljskih i šumskih putova i kanala sukladno važećim propisima.

*Izvršitelj zadatka: gradovi i općine s područja Zagrebačke županije,*

1. Obvezno je osigurati redovito održavanje (čišćenje) vodotokova i građevina za melioracijsku odvodnju sukladno važećem Planu upravljanja vodama Hrvatskih voda.

*Izvršitelj zadatka: Hrvatske vode*

1. Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

*Izvršitelj zadatka: gradovi i općine s područja Zagrebačke županije, pravne osobe koje obavljaju komunalnu djelatnost, fizičke i pravne osobe koje su vlasnici zemljišta na kojem se nalaze pričuve vode za gašenje požara*

1. U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganje svoju opremu i mehanizaciju za potrebe radova na sprječavanju širenja požara ili za njegovo gašenje.

*Izvršitelj zadatka: pravne osobe čije su građevine ili uređaji u neposrednoj blizini požara*

1. Obvezan je nadzor i skrb nad državnim, županijskim i lokalnim cestama te zemljišnim

pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle

izazvati požar ili omogućiti odnosno olakšati njegovo širenje.

*Izvršitelj zadatka: Hrvatske autoceste d.o.o., Hrvatske ceste d.o.o., Županijska Uprava za ceste Zagrebačke županije, gradovi i općine s područja Zagrebačke županije*

1. Obvezno je čistiti pojas uz željezničku prugu od lakozapaljivih tvari, odnosno tvari koje bi mogle izazvati požar i omogućiti njegovo širenje.

*Izvršitelj zadatka: Hrvatske željeznice*

III.

Stručna služba Župana Zagrebačke županije upoznat će sa sadržajem ovoga Provedbenog plana sve pravne subjekte koji su istim predviđeni kao izvršitelji pojedinih zadataka.

IV.

Sredstva za provedbu obveza Zagrebačke županije koje proizlaze iz ovoga Provedbenog plana, osigurat će se do visine utvrđene Proračunom Zagrebačke županije za 2020. godinu.

V.

Provedbeni planovi unaprjeđenja zaštite od požara jedinica lokalne samouprave na području Zagrebačke županije za 2020. godinu donose se na temelju ovoga Provedbenog plana.

VI.

Skupština Zagrebačke županije jednom godišnje razmatra izvješće o stanju provedbe Provedbenog plana.

VII.

Izvješće o stanju provedbe godišnjeg Provedbenog plana unaprjeđenja zaštite od požara Zagrebačke županije dostavlja se Nacionalnom odboru za preventivnu zaštitu i gašenje požara i Državnoj upravi za zaštitu i spašavanje – sektoru za vatrogastvo.

VIII.

Ovaj Provedbeni plan stupa na snagu osmog od dana od objave u "Glasniku Zagrebačke županije“

KLASA:

URBROJ:   
Zagreb,

**PREDSJEDNIK**

**ŽUPANIJSKE SKUPŠTINE:**

**Obrazloženje**

1. **Pravni temelj**

Pravni temelj za donošenje ovog Plana je u odredbama članka 12. stavak 3. i članka 13. stavak 4. Zakona o zaštiti od požara ("Narodne novine" broj 92/10), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15 i 123/17), Revizije Procjene ugroženosti od požara i tehnoloških eksplozija za Zagrebačku županiju KLASA:021-04/17-01/07, URBROJ.238/1-01-17-76 od 29. rujna 2017., članka 24. Statuta Zagrebačke županije („Glasnik Zagrebačke županije”, broj 17/09, 31/09, 4/13, 6/13 – pročišćeni tekst, 5/18, 14/18 i 18/18 – pročišćeni tekst) te članka 64. Poslovnika Županijske skupštine Zagrebačke županije («Glasnik Zagrebačke županije», broj 26/09, 5/13, 28/17, 6/13 – pročišćeni tekst, 5/18, 14/18 i 18/18 – pročišćeni tekst)

1. **Razlozi donošenja**

Skupština Zagrebačke županije donijela je Reviziju Procjene ugroženosti od požara i tehnoloških eksplozija za područje Zagrebačke županije ( u daljnjem tekstu Procjena) 29.rujna 2017. godine. Procjena je temelj, sukladno članku 13. stavku 4. Zakona, za donošenje godišnjeg Provedbenog plana za unaprjeđenje zaštite od požara za područje Zagrebačke županije u 2020. godini (u daljnjem tekstu Provedbeni plan).

Provedbeni plan razrađuje organizacijske, tehničke i urbanističke mjere, koje je u segmentu zaštite od po žara potrebno provesti kako bi se ista u narednom razdoblju podigla na znatno višu razinu. U izradi ovoga dokumenta, koji će po svom donošenju biti temelj za donošenje godišnjih provedbenih planova unapređenja zaštite od požara za sve jedinice lokalne samouprave na području Županije, sudjelovale su, sukladno članku 13. stavak 4. Zakona, Policijska uprava zagrebačka i Vatrogasna zajednica Zagrebačke županije.

Iako je neposredno izvršavanje pojedinih zadaća obuhvaćenih ovim Provedbenim planom primarna obveza drugih subjekata, (gradovi, općine, tvrtke koje obavljaju komunalne djelatnosti i druge pravne osobe), Županija je navedena kao izvršitelj pojedinih zadataka u kontekstu činjenice da, sukladno Zakonu o sustavu civilne zaštite („Narodne novine“ broj 82/15), operativnim snagama civilne zaštite (kojih su dio i zapovjedništva i postrojbe vatrogastva) na razini županije zapovijeda Župan uz stručnu potporu Stožera civilne zaštite. Budući da je Župan sukladno navedenom Zakonu odgovoran za funkcioniranje sustava civilne zaštite na području Županije, obveza je Županije u suradnji s ostalim čimbenicima sustava civilne zaštite osigurati njegovo učinkovito djelovanje.

1. **Sredstva za provođenje:**

Sredstva za provođenje ovog Plana osigurat će se u Proračunu Zagrebačke županije za 2020. godinu na pozicijama Stručne službe Župana Glavni program P02 Zaštita od požara.